cyanic-selkie/wikianc huggingface dataset:
পাদ্রিশিবপুর
পাদ্রিশিবপুর বাংলাদেশের অন্যতম একটি সুপ্রাচীন ধর্মপল্লী। বাংলাদেশের ক্যাথলিক মন্ডলীর আগমনের সাথে সাথে পর্তুগীজ মিশনারীগন পাদ্রীশিবপুরে এসে খ্রীষ্ট ধর্মের যে বীজ প্রায় ৩ শত বৎসর আগে বপন করেছিলেন তা এখন একটি বৃক্ষরূপে দন্ডায়মান। এ খ্রীষ্ট ধর্মপল্লী অতি পুরাতন হওয়া সও্বেও এখানে কোন প্রকার ইতিহাস লিখিত আকারে কিংবা কোন প্রকার তথ্যাদি সংরক্ষিতভাবে পাওয়া যায়নি যা দিয়ে একটি পুর্নাঙ্গ ইতিহাস দাঁড় করানো যায়। তবে বাংলাদেশের খ্রীস্টধর্মের বিভিন্ন ইতিহাসের তথ্যাদি বা সূত্র থেকে যেটুকু সংগ্রহ করা হল, তারই বনর্ণা এখানে তুলে ধরা হলো। কথিত আছে সপ্তদশ খ্রীষ্টাব্দের গোড়ার দিকে বাংলাদেশের বার ভূঁইয়ার অন্যতম রাজা রাজবল্লব সেন এতদ্বঞ্চলের জমিদার ছিলেন। বাকলা বা বর্তমান বরিশাল জেলার বৃহত্তর দক্ষিণ অঞ্চলের প্রজাগণ অতিশয় দুঃধর্ষ হওয়ায় জমিদার প্রজাদের থেকে কর বা খাজনা আদায় করতে সক্ষম না হওয়ায় তিনি পশ্চিম বঙ্গের (ভারত) হুগলী জেলার ব্যান্ডেল থেকে কয়েকজন পর্তুগীজ বনিকদের চেয়ে পাঠালেন। সেই সময় ব্যান্ডেলে পর্তুগীজদের একটি উপনিবেশ গড়ে উঠেছিল। জানা যায় জমিদারের অনুরোধ ক্রমে ব্যান্ডেল থেকে ৪ জন পর্তুগীজ বণিক তাদের বন্ধুকসহ এখানে আগমন করেন। জমিদার তাদেরকে এখানে বসবাসের জায়গীর হিসাবে একটি তালুক প্রদান করে। তারা জমিদারের পক্ষে কর আদায় করে জমিদারকে দিতেন। এই পর্তুগীজ বণিকেরা ছিলেন রোমান ক্যাথলিক। এই স্থানটি এবং এর পার্শ্ববর্তী এলাকাগুলি ছিল প্রধানত হিন্ধুদের বসবাস। তাই জায়গার নাম ছিল একজন হিন্দুদেবতার নামানুসারে শিবপুর। পাদ্রীদের আগমনের পরে এই স্থানটির নাম হয় পাদ্রীশিবপুর।
ইন্ডিয়ান প্রিমিয়ার লিগের পুরস্কারের তালিকা
ইন্ডিয়ান প্রিমিয়ার লিগ (আইপিএল) হচ্ছে ভারতের একটি টুয়েন্টি২০ ক্রিকেট প্রতিযোগিতা। উক্ত প্রতিযোগিতাটি প্রতিটি মৌসুমে খেলোয়াড়দের বিভিন্ন পুরস্কারে সম্মানিত করে থাকে। সেগুলো হচ্ছে কমলা টুপি, বেগুনি টুপি, সর্বাধিক ছক্কার পুরস্কার, সেরা মূল্যবান খেলোয়াড় ও বছরের সেরা উঠতি খেলোয়াড়।
কমলা টুপি
কমলা টুপি পুরস্কারটি ইন্ডিয়ান প্রিমিয়ার লিগ (আইপিএল)-এ সর্বাধিক রান সংগ্রহকারী ব্যাটসম্যানকে প্রদান করা হয়। পুরস্কারটি প্রথম চালু করা হয় ২৫ এপ্রিল ২০০৮ তারিখে, আইপিএলের উদ্বোধনী মৌসুম শুরুর এক সপ্তাহ পর। প্রতিযোগিতা চলাকালে সর্বাধিক রান সংগ্রহকারী ব্যাটসম্যান মাঠে ফিল্ডিংয়ের সময় পরিধান করবে, প্রতিযোগিতার ফাইনাল খেলা শেষে সর্বাধিক রান সংগ্রহকারী ব্যাটসম্যানকে কমলা টুপি পুরস্কারে সম্মানিত করা হবে। ব্রেন্ডন ম্যাককুলাম সর্বপ্রথম ব্যাটসম্যান হিসাবে কমলা টুপি পরিধান করেন, ও শন মার্শ প্রথম ব্যাটসম্যান হিসাবে কমলা টুপি পুরস্কারে সম্মানিত হন। এ যাবৎকাল পর্যন্ত ডেভিড ওয়ার্নার উক্ত পুরস্কারে সম্মানিত হয়েছেন তিনবার, তারপরেই আছেন ক্রিস গেইল দুইবার, একটি মাত্র মৌসুমে এখন পর্যন্ত সর্বাধিক রান সংগ্রহকারী বিরাট কোহলি (৯৭৩) এই পুরস্কারে সম্মানিত হন ২০১৬ ইন্ডিয়ান প্রিমিয়ার লীগ প্রতিযোগিতায়।
† চিহ্নটি দ্বারা মৌসুম জুড়ে দলের অধিনায়কত্ব করেছেন বোঝায়।
বেগুনী টুপি
বেগুনী টুপি হচ্ছে আইপিএলের মৌসুম জুরে সর্বাধিক উইকেট-সংগ্রহকারী বোলারকে প্রদত্ত সম্মাননা। ২৫ এপ্রিল ২০০৮ তারিখে গোলাপী টুপি সম্মাননা চলুর পর, ১৩ মে ২০০৮ তারিখে আইপিএল বেগুনী টুপি সম্মাননার কথা ঘোষণা করে। আসর জুরে সর্বাধিক উইকেট-সংগ্রহকারী বোলার মাঠে ফিল্ডিংয়ের সময় উক্ত বেগুনী টুপি পরিধান করবেন এবং মৌসুম শেষে ফাইনাল খেলার পর সর্বাধিক উইকেট সংগ্রহকারী বোলারকে এ বেগুনী টুপি পুরস্কারে সম্মানিত করা হবে। যদি একটি আসরে সমসংখ্যক উইকেট সংগ্রহকারী একাধিক বোলার হন, তবে ভাল ইকোনমি রেটধারী বোলারকে বিজয়ী হিসাবে উক্ত পুরস্কারে সম্মানিত করা হবে। এ যাবৎকাল পর্যন্ত ভুবনেশ্বর কুমার ও ডোয়েন ব্র্যাভো এই পুরস্কারে সম্মানিত হয়েছেন দুইবার করে। ডোয়েন ব্র্যাভো ও হার্শাল প্যাটেল যথাক্রমে ২০১৩ ও ২০২১ প্রতিযোগিতায় সর্বাধিক ৩২টি করে উইকেট লাভ করে, কিন্তু আইপিএলের নিময়ানুযায়ী ভাল ইকোনমি রেটের কারণে ডোয়েন ব্র্যাভো এগিয়ে।"
সর্বাধিক ছক্কার পুরস্কার
সর্বাধিক ছক্কার পুরস্কার, পৃষ্ঠপোষকতার কারণে বর্তমানে আনএকাডেমি লেটস ক্র্যাক ইট সিক্সেস অ্যাওয়ার্ড পুরস্কারটি আইপিএলের একটি আসরজুড়ে সর্বাধিক ছয় অর্জনকারী ব্যাটসম্যানকে প্রদান করা হয়।
সেরা মূল্যবান খেলোয়াড়
পুরস্কারটি মূলত ২০১২ আসর পর্যন্ত ম্যান অব দ্য টুর্নামেন্ট বা প্রতিযোগিতার সেরা খেলোয়াড় হিসাবে প্রদান করা হতো। ২০১৩ আসর থেকে আইপিএল সেরা মূল্যবান খেলোয়াড় পয়েন্ট পদ্ধতি চালু করে, যার ফলে উক্ত পয়েন্ট পদ্ধতিতে সর্বাধিক পয়েন্ট অর্জনকারীই হন আসর শেষে সেরা মূল্যবান খেলোয়াড়। পয়েন্ট পদ্ধতি অনুযায়ী প্রতিটি বাউন্ডারি চার এর জন্য ২.৫ পয়েন্ট, প্রতিটি বাউন্ডারি ছয় এবং উইকেট সংগ্রহের জন্য সমান ৩.৫, প্রতিটি ডট বলের জন্য ১ পয়েন্ট, প্রতিটি ক্যাচ ও স্ট্যাম্পিং এর জন্য সমান ২.৫ পয়েন্ট অর্জন করতে পারবে। পৃষ্ঠপোষকতার কারণে বর্তমানে পুরস্কারটির নাম হচ্ছে আপস্টক মোস্ট ভ্যালুয়েবল প্লেয়ার বা আপস্টক সেরা মূল্যবান খেলোয়াড়।
সৈয়দ মনজুরুল ইসলাম
সৈয়দ মনজুরুল ইসলাম (জন্ম: ১৮ জানুয়ারি ১৯৫১) বাংলাদেশের একজন কথাসাহিত্যিক ও সাহিত্যসমালোচক। ১৯৯৬ খ্রিষ্টাব্দে তাকে বাংলা একাডেমি পুরস্কার প্রদান করা হয়। মাইকেল মধুসূদন দত্ত, কাজী নজরুল ইসলাম, শামসুর রাহমানের র উপর তার উল্লেখযোগ্য গবেষণা কর্ম রয়েছে।
শৈশব ও শিক্ষাজীবন
তিনি সিলেট শহরে জন্মগ্রহণ করেন। তার পিতার নাম সৈয়দ আমীরুল ইসলাম এবং মাতা রাবেয়া খাতুন। তিনি সিলেট সরকারি পাইলট উচ্চ বিদ্যালয় থেকে ১৯৬৬ খ্রিষ্টাব্দে মাধ্যমিক পাশ করেন। উচ্চ মাধ্যমিক পাস করেন সিলেট এমসি কলেজ থেকে ১৯৬৮ খ্রিষ্টাব্দে। ঢাকা বিশ্ববিদ্যালয় থেকে স্নাতক ও স্নাতকোত্তর করেন ১৯৭১ ও ১৯৭২ সালে। ১৯৮১ খ্রিষ্টাব্দে কানাডার কুইন্স বিশ্ববিদ্যালয় থেকে ইয়েটস-এর কবিতায় ইমানুয়েল সুইডেনবার্গের দর্শনের প্রভাব বিষয়ে পিএইচডি করেন।
কর্মজীবন
পেশাগত জীবনে সৈয়দ মনজুরুল ইসলাম ঢাকা বিশ্ববিদ্যালয়ের ইংরেজি বিভাগে অধ্যাপনা করেছেন। ঢাকা বিশ্ববিদ্যালয় থেকে অবসরের পর তিনি ইউনিভার্সিটি অফ লিবারেল আর্টস বাংলাদেশে যোগ দিয়েছেন ।
সাহিত্য জীবন
তার কয়েকটি গ্রন্থের নাম হলো :
আরঙ্গেত্রম
আরঙ্গেত্রম (তামিল அரங்கேற்றம், মালয়ালম അരങ്ങേറ്റം) হল ভারতীয় ধ্রুপদী নৃত্য এবং সংগীতের প্রাক্তন শিক্ষার্থীর মঞ্চাভিষেক। কয়েক বছরের প্রশিক্ষণের পরে এই মঞ্চাভিষেক ঘটে এবং অনেক ভারতীয় ধ্রুপদী নৃত্য শৈলীতেই কোনও শিষ্য সময় এলে আরঙ্গেত্রম সম্পাদন করে। তামিল এবং মালয়ালম ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ।
আরঙ্গেত্রম শব্দটি তামিল ভাষা থেকে এসেছে এবং এর অর্থ আনুষ্ঠানিক প্রশিক্ষণ শেষ হওয়ার পরে একজন নৃত্যশিল্পীর প্রথম বারের জন্য মঞ্চে আরোহণ। এরপর এই শিল্পী এগিয়ে যেতে এবং এই শিল্পকলাটি শিল্পের অন্যান্য উচ্চাকাঙ্ক্ষী শিক্ষার্থীদের কাছে পৌঁছে দিতে পারে। আরঙ্গেত্রম সম্পাদন করা একটি পুরানো ঐতিহ্য, যেটি কোনও নৃত্যশিল্পীর একক নৃত্য প্রদর্শনের জন্য বা অন্যান্য শিক্ষার্থীদের প্রশিক্ষণ দিতে সক্ষম হওয়ার পথ চিহ্নিত করে।
সমালোচনা
আজকের যুগে, মার্কিন যুক্তরাষ্ট্র এবং ইউরোপে আরঙ্গেত্রম জনপ্রিয় হয়ে উঠেছে। শিল্পকলা উদযাপনের পরিবর্তে অনেক জায়গাতেই আড়ম্বরপূর্ণ বিষয়গুলি প্রাধান্য লাভ করে। অন্যান্য ক্রিয়াকলাপ যেগুলি শিশুরা অনুসরণ করে সেগুলির মতই, শিশুদের ওপর পারিপার্শ্বিক চাপ তৈরি করার জন্য আরঙ্গেত্রম সমালোচিত হয়েছে। আগে যদিও কোন শিল্পকে অনুসরণ করার উদ্দেশ্যে একটি নিবিড় প্রশিক্ষণ (আট বছরের কাছাকাছি) পাওয়া শিক্ষার্থীর জন্য আরঙ্গেত্রম ব্যবহৃত হত, অনেকেই এখন এটি আত্মতৃপ্তির জন্য সম্পাদন করে।
ব্যুৎপত্তি
তামিল ভাষায়, আরঙ্গম মানে মঞ্চ এবং এত্রম অর্থ উত্থান বা আরোহণ, অর্থাৎ আরঙ্গেত্রমের আক্ষরিক অর্থ মঞ্চে আরোহণ বা মঞ্চে পৌঁছানো। এটি একটি স্নাতক অনুষ্ঠানকে বোঝায় যেখানে গুরু তাঁর শিষ্যকে জনসাধারণের সমক্ষে উপস্থাপন করেন। এর উৎস আবিষ্কার করা যায় দেবদাসী (মন্দির নর্তকী) প্রথার মধ্যে। কত্থক, কুচিপুড়ি, মণিপুরি, কথাকলি, ভরতনাট্যম, মোহিনীয়াট্টম প্রভৃতি অন্যান্য ভারতীয় ধ্রুপদী নৃত্য শৈলী এবং মৃদঙ্গ, ঘটম ও বেহালার মতো যন্ত্রসমূহের ক্ষেত্রে আরঙ্গেত্রম সম্পাদন করা হয়।
ডিমোস (উপগ্ৰহ)
ডিমোস (ইংরাজী: Deimos) মঙ্গল গ্ৰহের দুটি প্ৰাকৃতিক উপগ্ৰহের ভিতর অন্যতম ছোট ও অন্যতম বহিস্থ উপগ্ৰহ। মঙ্গলের অন্য উপগ্ৰহের নাম ফোবোস। ৬.২ কিলোমিটার (৩.৯ মিটার) গড় ব্যাসাৰ্ধের এই উপগ্ৰহটি মঙ্গলের চারিদিকে একপাক ঘুরতে ৩০.৩ ঘণ্টা সময় নেয়। ডিমোস মঙ্গল থেকে ২৩,৪৬০ কিলোমিটার (১৪,৫৮০ মিটার) দূরত্বে অবস্থিত।. গ্ৰীক দেবতা ডিমোসের নামে এর নামকরণ করা হয়েছে। গ্ৰীক উপাখ্যান মতে, ডিমোস ফোবোসের যমজ ভাই এবং এর অৰ্থ ‘সন্ত্ৰাস’।
আবিষ্কার
১৮৭৭ সালের ১২ আগস্ট তারিখে প্ৰায় ০৭:৪৮ (ইউ.টি.সি.) ঘটিকায় আমেরিকা যুক্তরাষ্ট্ৰের ওয়াশ্বিংটনে অবস্থিত আমেরিকা যুক্তরাষ্ট্ৰ নৌসেনা মানমন্দিরে আমেরিকান জ্যোতিৰ্বিজ্ঞানী এসাফ হল ডিমোস আবিষ্কার করেছিলেন। উল্লেখযোগ্য যে, সেই একই বছর ১৮ আগস্ট তারিখে প্ৰায় ০৯:১৪ (জি.এম.টি.) ঘটিকায় হল মঙ্গলের অপর উপগ্ৰহ ফোবোস আবিষ্কার করেছিলেন।
ফাতিহ মসজিদ, ইস্তাম্বুল
ফাতিহ মসজিদ (Fatih Camii, বাংলায়: "বিজেতার মসজিদ") তুরস্কের ইস্তাম্বুলের ফাতিহ জেলার একটি উসমানীয় মসজিদ। মূল মসজিদটি ১৪৬৩ থেকে ১৪৭০ খ্রিস্টাব্দের মধ্যে অ্যাপোস্টলস গির্জার ভূমিতে প্রতিষ্ঠা করা হয়েছিল। এটি ১৭৬৬ সালে ভূমিকম্পে প্রায় লয়প্রাপ্ত হয়ে গিয়েছিল। তারপর ১৭৭১ খ্রিস্টাব্দে ভিন্ন নকশায় মসজিদটি পুনর্নির্মাণ করা হয়। এটি উসমানীয়-ইসলামী স্থাপত্যের অন্যতম বড় উদাহরণ এবং এটি উসমানীয় স্থাপত্যের ক্লাসিক উন্নয়নের একটি গুরুত্বপূর্ণ অধ্যায়কে প্রতিনিধিত্ব করে। এই মসজিদটির নাম উসমানীয় সুলতান মুহাম্মাদ ফাতিহের নামে নামকরণ করা হয়েছে। যিনি তুর্কীতে "ফাতিহ সুলতান মেহমেদ" নামে পরিচিত। এই উসমানীয় সুলতান ১৪৫৩ খ্রিস্টাব্দে কনস্টান্টিনোপল বিজয় করেন।
সাহন-ই সেমান মাদরাসা, যেটি ধর্মতত্ত্ব, আইন, চিকিৎসা, জ্যোতির্বিদ্যা, পদার্থবিদ্যা এবং গণিতের মতো বিভিন্ন ঐতিহ্যবাহী মুসলিম বিজ্ঞান অধ্যয়নের একটি প্রধান কেন্দ্র ছিল; সেটি ফাতিহ মসজিদের অংশ হিসেবে্বংই ছিল এটি তুর্কী জ্যোতির্বিজ্ঞানী আলী কুশজি প্রতিষ্ঠা করেছিলেন, যাকে মুহাম্মাদ ফাতিহ ইস্তাম্বুলে তার রাজদরবারে আমন্ত্রণ করেছিলেন।
ইতিহাস
ফাতিহ মসজিদ কমপ্লেক্সটি ছিল অভূতপূর্ব আকার এবং জটিলতার একটি ধর্মীয় ও সামাজিক ভবন, যেটি ১৪৬৩-১৪৭০ সালের মধ্যে ফাতিহ সুলতান মুহাম্মাদের আদেশে ইস্তাম্বুলে স্থাপিত হয়েছিল। মসজিদটি বাইজেন্টাইন গির্জা অ্যাপোস্টলসের ভূমিতে নির্মিত হয়েছিল। গির্জাটি চতুর্থ ক্রুসেডের পর থেকে অত্যন্ত খারাপ অবস্থায় পড়ে ছিল। এরপর ফাতিহ মসজিদ স্থাপনের জন্য গির্জাটি ভেঙ্গে ফেলা হয়। গির্জাটি ছিল রোমান সম্রাট কনস্টানটাইনের সমাধিস্থল— মসজিদ নির্মাণের আগে, কনস্টানটাইনের শবধারটি যিশুর প্রেরিত ১২জন প্রতিনিধির শবধারের প্রতীকী স্থানের মাঝখানে স্থাপন করা হয়েছিল।
এটি নির্মাণ করেছিলেন গ্রীক স্থপতি আতিক সিনান। ফাতিহ মসজিদটি উসমানীয় স্থাপত্য ঐতিহ্যের প্রথম স্মারক প্রকল্প। বাম|থাম্ব|250x250পিক্সেল| ফাতিহ মসজিদ এবং আশেপাশের কুল্লিয়ের বায়বীয় দৃশ্য। মূল কমপ্লেক্সটি মসজিদের চারপাশে নির্মিত সুপরিকল্পিত ভবনগুলির আনুষঙ্গিকের অন্তর্ভুক্ত ছিল। এর মধ্যে রয়েছে আটটি মেদরেসে, গ্রন্থাগার, হাসপাতাল, ধর্মশালা, ক্যারানভানসরাই, বাজার, মুসাফিরদের জন্য গোসলখানা, প্রাথমিক বিদ্যালয় এবং জনসাধারণের রান্নাঘর (ইমারেত) যা দরিদ্রদের খাবার পরিবেশন করে। পরবর্তীতে বিভিন্ন মাজার যোগ করা হয়েছে। মূল কমপ্লেক্সটি ফেভজিপাসা রাস্তার গোল্ডেন হর্নের পাশ বরাবর চতুর্ভুজ আকারে স্থান দখল করেছে।
১৫০৯ খ্রিস্টাব্দের ভূমিকম্পে প্রথম তৈরি করা মসজিদটি খুবই বাজেভাবে ক্ষতিগ্রস্থ হয়েছিল। যা পরবর্তীতে মেরামত করা হয়। কিন্তু এরপর আবার ১৫৫৭ ও ১৭৫৪ খ্রিস্টাব্দের ভূমিকম্পে এটি ক্ষতিগ্রস্থ হয় ও মেরামত কর আহরা হয়। কিন্তু ২২শে মে ১৭৬৬ খ্রিস্টাব্দের ভূমিকম্পে এটি পুরোপুরি ক্ষতিগ্রস্থ হয়, তখন মূল গম্বুজটি ধ্বসে পড়ে ও দেয়ালগুলো মেরামতের অযোগ্যভাবে ক্ষতিগ্রস্থ হয়। বর্তমান মসজিদটি (পুরোপুরি ভিন্ন নকশায় স্থাপিত) ১৭৭১ খ্রিস্টাব্দে সুলতান তৃতীয় মুস্তফার অধীনে নির্মিত হয়। স্থাপত্যটি মিমার মেহমেত তাহির নামের তুর্কী বিখ্যাত স্থপতি কর্তৃক অঙ্কিত হয়।
বহিরাগত
থাম্ব|257x257পিক্সেল| ১৫৫৯ সালে আঁকা ভূমিকম্পের আগে ফাতিহ মসজিদের দৃশ্য। প্রথম ফাতিহ মসজিদের একটি কেন্দ্রীয় গম্বুজ ছিল কিবলার দিকে ব্যাসের একটি একক অর্ধগম্বুজের, যা চারটি খিলানে ঝুলানো ছিল, এর গম্বুজের ব্যাস ছিল 26 মিটার। দ্বিতীয় মসজিদ যা ১৭৬৬ সালের ভূমিকম্পের পর সুলতান মুস্তফা তৃতীয় দ্বারা নির্মিত (১৭৭১) একটি বর্গাকার মসজিদের পরিকল্পনায় নির্মিত হয়েছিল। এটির একটি কেন্দ্রীয় গম্বুজ রয়েছে যা চারটি অর্ধগম্বুজ দ্বারা বেষ্টিত। প্রাঙ্গণ, প্রধান প্রবেশদ্বার এবং মিনারের নীচের অংশগুলি মূল নির্মাণ থেকে রয়ে গেছে, বাকি অংশ ১৭৭১ সালের বারোক পুনর্গঠনের অন্তর্ভুক্ত। বাম|থাম্ব| ফাতিহ মসজিদের গম্বুজ বাম|থাম্ব| ফাতিহ মসজিদের গম্বুজ বাইরের দিক থেকে
অভ্যন্তরীণ
ফাতিহ মসজিদের বর্তমান অভ্যন্তরটি মূলতঃ সিনান দ্বারা উদ্ভাবিত প্রাথমিক নকশার একটি অনুলিপি, যা ইস্তাম্বুলে সিনান এবং তার উত্তরসূরিরা বারবার ব্যবহার করেছেন (এই কৌশলটি ‌আয়া সোফিয়ার অনুকরণীয়)। ২৬ মিটার ব্যাসের কেন্দ্র গম্বুজটি প্রতিটি অক্ষের চারটি অর্ধ-গম্বুজ দ্বারা বেষ্টিত, যা চারটি বড় মার্বেল কলাম দ্বারা সমর্থিত। মসজিদটির দুইটি মিনার রয়েছে, যার প্রত্যেকটির দুটি করে ধারি রয়েছে। মসজিদের ভিতরের চারুলিপি এবং মিম্বর বারোক স্থাপত্যের প্রভাব প্রমাণ করে। তবে নিম্নমানের সাদা টালিগুলোর কারণে রুস্তম পাশা মসজিদের মত ইজনিক টালি দ্বারা কারুকার্যকৃত অন্যান্য মসজিদগুলো সাথে এটির তুলনা করা যায়না। মসজটির মিহরাবটি প্রথম নির্মাণের সময়কার।
কমপ্লেক্স
ইস্তাম্বুলের অন্যান্য উসমানীয় মসজিদগুলোর ন্যায় ফাতিহ মসজিদও একটি কুল্লিয়া বা সংলগ্ন কাঠামোর সমন্বয়ে ধর্মীয় এবং সাংস্কৃতিক উভয় প্রয়োজনের জন্য নকশা করা হয়েছিল।
মসজিদের উত্তর ও দক্ষিণে রয়েছে সাহন-ই সেমান, উভয় দিকেই চারটি করে আটটি বড় বড় মাদরাসা। এই ভবনগুলো প্রতিসম এবং প্রতিটিতে ছাত্রদের জন্য ১৮টি ঘর রয়েছে (প্রতিটিতে চারজন শিক্ষার্থী থাকতে পারে)। আরো রয়েছে একটিদের্শানে । প্রতিটি ভবনের পিছনে একটি আনুষঙ্গিক অংশ ছিল, যেগুলোর আকার মাদরাসার প্রায় অর্ধেক ছিল; যার সবকটিই রাস্তা নির্মাণের ফলে ধ্বংস হয়ে গেছে। মাদরাসাগুলো প্রায় এক হাজার ছাত্রের জন্য নিমার্ণ করা হয়েছিল, যা কমপ্লেক্সটিকে সেসময়ের জন্য একটি বড় বিশ্ববিদ্যালয়ে পরিণত করেছিল। ডান|থাম্ব|250x250পিক্সেল| ১৮৮৮-১৯১০ সালের মধ্যে তোলা ঐতিহাসিক ছবি ধর্মীয় অতিথিশালা (তাফানে ) মসজিদ চত্বরের দক্ষিণ-পূর্ব কোণের বাইরে অবস্থিত। ভবনটিতে একটি সুন্দর উঠোন রয়েছে, যাতে রয়েছে ১৬টি ভের্দ অ্যান্টিক ও গ্রানাইটের ব্যতিক্রমধর্মী স্তম্ভ, যা সম্ভবত অ্যাপোস্টলস গির্জা থেকে উদ্ধার করা হয়েছিল। তাফানের বিপরীতে রয়েছে সুলতান মাহমুদ দ্বিতীয় র মা নকশ-ই দিল সুলতানার বড় মাজার।
মসজিদের অন্তরালে কিবলার দিকের গোরস্থানে সুলতান দ্বিতীয় মুহাম্মাদ ও তার স্ত্রী গুলবাহার হাতুনের মাজার। দুটিই ভূমিকম্পের পর পুনর্গঠিত হয়। ফাতিহের মাজারটি বারোক সহ অত্যন্ত শালীনভাবে সজ্জিত। গুলবাহার হাতুনের মাজারটি একেবারে সাদাসিধা আর সম্ভবতঃ প্রায় ফাতিহের মাজারের অনুরূপ। এছাড়াও, কবরস্থানে উসমান নূরী পাশাসহ অনেক নেতৃস্থানীয় রাষ্ট্রীয় কর্মকর্তাদের কবর রয়েছে। বিশিষ্ট উসমানীয় সালাতনাতের গবেষক এবং বিশ্ববিদ্যালয়ের অধ্যাপক হালিল ইনালসিককে ২০১৬ সালে এখানে সমাহিত করা হয়েছিল।
পান্ডা
পান্ডা (Ailuropoda melanoleuca, অর্থ "সাদাকালো বিড়ালপদী"), বা বৃহৎ পান্ডা ভালুকের মতো দেখতে সাদাকালো রঙের বড়সড় এক প্রজাতির স্তন্যপায়ী প্রাণী। এরা দক্ষিণ-পশ্চিম ও পশ্চিম-মধ্য চীনের পাহাড়ি ঢালের ঘন বাঁশবনে বাস করে। শ্বাপদকূলের অন্তর্গত হলেও এর খাবারের ৯৯% জুড়ে রয়েছে বাঁশ পাতা। লাল পান্ডা নামে আরেক প্রজাতির পান্ডা রয়েছে কিন্তু নাম ছাড়া এদের মধ্যে মিল বেশ কম।
ফাতিহ মসজিদ, ইস্তাম্বুল
কমপ্লেক্স
মসজিদের কিবলার পাশে মসজিদের সাথেই যুক্ত, একটি গম্বুজযুক্ত গ্রন্থাগার রয়েছে; যা ১৭২৪ সালে নির্মিত হয়েছিল। গ্রন্থাগারটির একটি দরজা রাস্তার দিকে মুখ করা, অন্য দুটি মসজিদের অভ্যন্তরীণ প্রাঙ্গণে মুখ করা। গ্রন্থাগারটি মেরামত করা হচ্ছে এবং বইগুলি সুলেমানিয়া লাইব্রেরির সুরক্ষার অধীনে রয়েছে।
পান্ডা
পান্ডার বৃদ্ধাঙ্গুষ্ঠ
বাঁশের কঞ্চি ধরার জন্য জায়ান্ট পান্ডার পাঁচটি সাধারণ আঙুল ছাড়াও হাতের তালু ও কব্জির সংযোগস্থলে একটি বুড়ো-আঙুলের (বৃদ্ধাঙ্গুষ্ঠের) মত অংশ দেখা যায়। এটি আঙুল নয়, বর্ধিত রেডিয়াল সিসাময়েড অস্থি মাত্র। বৃহৎ পান্ডার নিকট আত্মীয় লাল পান্ডা ও ভালুকেরও এ অঙ্গটি খানিকটা বড়, তবে এতটা না। এরা যে শ্বাপদ এবং বাঁশ পাতা খাওয়ার জন্য পুরোপুরি বিবর্তিত নয় তার অন্যতম প্রমাণ এদের খাদ্যনালী। তৃণভোজী প্রাণীদের খাদ্যনালী লম্বা হয় এবং পাকস্থলীর আগে অথবা বৃহদান্ত্রের সিকাম বা কোলনে আঁশ(fibre) গেঁজিয়ে পাচন সম্পূর্ণ করার ব্যবস্থা থাকে। পান্ডার এর কোনটাই নেই। আছে শুধু অন্যান্য শ্বাপদদের মত কেবল ছোট (নাতিদীর্ঘ) ক্ষুদ্রান্ত্র। তাই এদের খুব বেশি পরিমাণ (বাঁশ পাতা) খেতে হয়। এ কারণে এরা গাছ ছেড়ে মাটিতে কাটানোর সময় খুব কম পায়।
ফাতিহ মসজিদ, ইস্তাম্বুল
কমপ্লেক্স
কমপ্লেক্সের ক্যারাভানসেরাই ১৯৮০-এর দশকে মেরামত করা হয়েছিল এবং একটি কর্মক্ষেত্র হিসাবে কাজ শুরু করার জন্য নতুন দোকানগুলোর সাথে যুক্ত করা হয়েছিল। মূল কমপ্লেক্সের অন্তর্গত হাসপাতাল, বাজার, রান্নাঘর ও গোসলখানা এখন আর নেই।
প্রভাব
তুর্কী ঐতিহাসিক মেহমেত আগা-ওগলুর মতে, মসজিদটি বাইজেন্টাইন চার্চের স্থাপত্যের প্রতিনিধিত্ব করেনা। বরং ইসলামী ফরাসী মাদরাসা স্থাপত্যের প্রতিনিধিত্ব করে। এই মতটি তুর্কী অন্যান্য গবেষকদের দ্বারা সমর্থিত যে, উসমানীয় স্থাপত্য "প্রাচ্যের স্থাপত্য ঐতিহ্যের" একটি প্রসারিতরূপ।
ক্যারিবীয় রন্ধনশৈলী
ক্যারিবিয় রন্ধনশৈলী মূলত আফ্রিকীয়, ক্রিওল, আমেরিন্ডিয়ান, ইউরোপীয়, পূর্ব ভারতীয়/দক্ষিণ এশীয়, আরব, চাইনিজ এবং জাভানীয়/ইন্দোনেশীয় রন্ধনশৈলীর একটি মিশ্ররূপ। বিভিন্ন দেশের জাতীসত্তার লোকেদের হাত ধরে এসব ঐতিহ্য ক্যারিবিয় অঞ্চলে এসেছে। এছাড়া স্থানীয় অধিবাসীদের হাত ধরে কিছু মৌলিক রন্ধনপ্রণালী সৃষ্টি হয়েছে।
ক্যারিবিয় খাবার
ক্যারিবিয় দ্বীপসমূহে সাধারণ খাদ্য উপাদানের মধ্যে আছে ভাত, শিম, কাসাভা, সিলান্ট্রো, গোল মরিচ, ডাল, টমেটো, মিষ্টি আলু, নারকেল এবং যে কোন ধরনের মাংস যেমন গরু, হাঁস মুরগি,  শূকর অথবা মাছ ইত্যাদি। মশলা উপাদান হিসেবে ঐ অঞ্চলের বৈশিষ্ট্য হচ্ছে সবুজ গুল্ম এবং তেলে মাখিয়ে রাখা যা স্বতন্ত্র এক স্বাদ তৈরি করে ক্যারিবিয় খাবারে। বিভিন্ন তরকারি, স্ট্যু এবং ঝলসানো মাংসে তারা বিভিন্ন মশলা ব্যবহার করে থাকে।
আঞ্চলিক সংস্কৃতিতে ঐতিহ্যবাহী খাবার খুবই গুরুত্বপূর্ণ। স্থানীয় ক্যারিবিয় ছাগলের স্ট্যু মন্টসেরাটের জাতীয় খাবার এবং সেন্ট কিটস ও নেভিসের উল্লেখযোগ্য খাবার। আরেকটি ঐতিহ্যবাহী খাবার হচ্ছে এংলোফোন। ক্যারিবিয়ানরা যাকে পিলাউ বলে। নোনা মাছ খুবই জনপ্রিয় এবং জ্যামাইকার মৌলিক খাবার। ক্যাল্লালু নামে পরিচিত খাবার যাতে শাক থাকে, অনেকসময় ঢেঁড়স থাকে, ক্যারিবিয় অঞ্চলে বিশেষ করে মিশ্র আফ্রিকান এবং আদিবাসীদের মধ্যে খুবই প্রচলিত।
অত্র অঞ্চলের ডেজার্ট খাবার গুলোতেও মিশ্র উৎসের প্রমাণ পাওয়া যায়। কিছু কিছু এলাকায় বিশেষ দিবসে ব্লাক কেক তৈরি করা হয় যা মূলত ইংরেজদের ক্রিস্টমাস পুডিং থেকে উদ্ভূত হয়েছে।
সময়ের সাথে সাথে ক্যারিবিয়ানগণ স্থানীয় পদ্ধতিতে খাবার তৈরি করতে শিখেছে যা তাদের সংস্কৃতির সংগে মানানসই এবং সংস্কৃতিকে ফুটিয়ে তোলে।
২০২০–২১ শ্রীলঙ্কা ক্রিকেট দলের ওয়েস্ট ইন্ডিজ সফর
শ্রীলঙ্কা ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা মার্চ থেকে এপ্রিল ২০২১-এ অনুষ্ঠিত হয়।
স্বামী বিশুদ্ধানন্দ
স্বামী বিশুদ্ধানন্দ, (১৩ জুন ১৮৮৩ ― ১৬ জুন ১৯৬২) ছিলেন রামকৃষ্ণ  মিশনের অষ্টম অধ্যক্ষ।
জন্ম ও প্রারম্ভিক জীবন
তাঁর জন্ম বেঙ্গল প্রেসিডেন্সির বর্তমানের হুগলি জেলার গুড়াপ গ্রামে। পিতা হেমচন্দ্র রায় এবং মাতা কিরণবালা দেবী। শৈশবেই তার পিতামাতার মৃত্যু হয়। ১৯০৪ খ্রিস্টাব্দে তিনি শ্রীরামকৃষ্ণের প্রতি আকৃষ্ট হন কলকাতার   মেটকাফ হলে প্রাপ্ত ম্যাক্সমুলারের লেখা "রামকৃষ্ণ―হিজ লাইফ অ্যান্ড সেইংস" বইটিতে রামকৃষ্ণের দিব্য জীবন ও বাণী পড়ে। নিয়মিত শুরু হয় দক্ষিণেশ্বরে যাতায়াত। পরিচয় হয় শ্রীরামকৃষ্ণের ভাইপো রামলাল চট্টোপাধ্যায় ও কথামৃতকার শ্রীম ও স্বামি-শিষ্য-সংবাদ' প্রণেতা শরচ্চন্দ্র চক্রবর্তীর সঙ্গে। তাদের কাছ থেকে শ্রীশ্রীমা সম্পর্কে জেনে দুই বন্ধু খগেন (পরবর্তীতে স্বামী শান্তানন্দ) ও গিরিজাকে (পরবর্তীতে স্বামী গিরিজানন্দ) সঙ্গে  নিয়ে চলে যান জয়রামবাটী। ১৯০৬ খ্রিস্টাব্দের ১৬ই ডিসেম্বর তারা মায়ের প্রথম দর্শন লাভ করেন। চিরস্নেহময়ী জননীর অহৈতুকী ভালোবাসা হৃদয়ঙ্গম করায় তার মনে পার্থিব জীবন ত্যাগ করার তাগিদের সাথে সাথে  সন্ন্যাসীর জীবন যাপনের অনুভব জাগ্রত হল। অবশেষে ১৯০৭ খ্রিস্টাব্দের ২৯শে জুলাই অন্য দুজন গুরুভাইয়ের সাথে তিনি শ্রীশ্রীমার কাছে দীক্ষা নেন, সন্ন্যাসের বস্ত্র ও আশীর্বাদ লাভ করেন।
কিছু দিন মাদ্রাজে অবস্থানের পর ১৯৪৭ খ্রিস্টাব্দে স্বামী বিশুদ্ধানন্দ রামকৃষ্ণ মিশনের সহ-অধ্যক্ষ হন এবং তার প্রিয় স্থান বারাণসীতে থাকেন। স্বামী শঙ্করানন্দের প্রয়াণ হলে, তিনি রামকৃষ্ণ মিশনের অধ্যক্ষ হন ১৯৬২ খ্রিস্টাব্দের ৬ই মার্চ।
শ্রীশ্রীমায়ের সার্থক সন্তান
স্বামী বিশুদ্ধানন্দ স্বাভাবিক ভাবেই খুব প্রেমময় ছিলেন। আর ছিলেন শ্রীশ্রীমায়ের সার্থক সন্তান। তার মধ্যে মাতৃভাবের বিশেষ বিকাশ হয়েছিল। তিনি সততই মাতৃস্নেহে, সহানুভূতিতে, অন্যের সমস্যার প্রতি সহানুভূতিশীল ছিলেন। আধ্যাত্মিক বিষয়ে অনর্গল বক্তব্য রেখে ভক্তবৃন্দের সদর্থক উপদেশ প্রদান করতেন। সেই উপদেশমালা "সৎপ্রসঙ্গ" শীর্ষক পুস্তিকায় প্রকাশিত হয়েছে। স্বামী লোকেশ্বরানন্দ তাঁর এক গ্রন্থে উল্লেখ করেছেন যে, তিনি বিশুদ্ধানন্দজীর কাছে যত বারই গিয়েছেন, ততবারই ফিরে এসেছেন এক আশ্চর্য অনুভব নিয়ে। তার মনে হয়েছে যে, তিনি এসেছেন মায়ের কাছে। তার এই অভিজ্ঞতার অনেক পরে, শ্রীসারদা মঠের এক প্রবীণা সন্ন্যাসিনী কথায় কথায় স্বামী লোকেশ্বরানন্দকে বলেছিলেন-
মহাসমাধি ও জীবনাবসান
স্বামী বিশুদ্ধানন্দ প্রোস্টেটের সমস্যায় ভুগছিলেন। ১৯৬০ খ্রিস্টাব্দে তার প্রাথমিক অপারেশন হয়। শেষে ১৯৬২ খ্রিস্টাব্দের ১৩ ই জুন আরো একবার অপারেশন হয়। ১৬ ই জুন সকাল ন'টায় মহাসমাধিতেই তিনি পার্থিব শরীর পরিত্যাগ করেন।
ফেটোস্কোপি
ফেটোস্কোপি সময় একটি এন্ডোস্কপিক পদ্ধতি গর্ভাবস্থা থেকে অস্ত্রোপচার অ্যাক্সেসের মঞ্জুরি দিতে ভ্রূণ, গহ্বর, নাভিরজ্জু, এবং ভ্রূণের পাশ গর্ভফুল বা প্ল্যাসেন্টা । একটি ছোট (৩-৪)  মিমি) ছেদটি পেটে তৈরি করা হয় এবং পেটের প্রাচীর এবং জরায়ু দিয়ে অ্যামনিওটিক গহ্বরের মধ্যে একটি এন্ডোস্কোপ হয়। ফেটোস্কোপি চিকিত্সা সংক্রান্ত হস্তক্ষেপ যেমন বায়োপসি (টিস্যু নমুনা) বা অস্বাভাবিক রক্তনালীগুলির লেজার অবসরণ (যেমন কোরিওআঙ্গিওমা) বা স্পিনা বিফিডার চিকিত্সার জন্য অনুমতি দেয়।
গর্ভাবস্থার দ্বিতীয় বা তৃতীয় ত্রৈমাসিকের মধ্যে সাধারণত ফেটোস্কোপি করা হয়। পদ্ধতিটি ভ্রূণের ক্ষতি বা প্রিটার্ম প্রসব সহ প্রতিকূল ফলাফলগুলির ঝুঁকি বাড়িয়ে তুলতে পারে, তাই মা এবং ভ্রূণের (এস) এর স্বাস্থ্য রক্ষার জন্য ঝুঁকিগুলি এবং সুবিধাগুলি সতর্কতার সাথে বিবেচনা করতে হবে। প্রক্রিয়াটি সাধারণত কোনও প্রবীণ বিশেষজ্ঞ-স্ত্রীরোগ বিশেষজ্ঞ দ্বারা অপারেটিং রুমে করা হয়।
ইতিহাস
১৯৪৫ সালে, জর্জ ওয়েস্টিন একটি গবেষণা প্রকাশ করেছিলেন যা সরাসরি ভ্রূণ পর্যবেক্ষণের জন্য প্যানডেস্কোপের ব্যবহারের নথিভুক্ত করে। ১৯৬৬ সালে, অ্যাগেরো এট আল একটি গবেষণা প্রকাশ করেছিলেন যা ভ্রূণ, জরায়ু এবং জরায়ুর বিভিন্ন বৈশিষ্ট্য পর্যবেক্ষণ করতে হিস্টেরোস্কোপি ব্যবহার করে। ১৯৭২ সালে, সানি ডাউনস্টেট মেডিকেল সেন্টারের কার্লো ভ্যালেন্টি একটি প্রযুক্তি রেকর্ড করেছিলেন যা "এন্ডোমনিওস্কোপি" নামে পরিচিত, যা বিকাশকারী ভ্রূণের প্রত্যক্ষ দৃশ্যধারণের অনুমতি দেয়। গ্যালিনাট ১৯৮৮ সালে এই কৌশলগুলি মানক করার প্রথম প্রচেষ্টা করেছিলেন।
এই প্রক্রিয়াগুলির আক্রমণাত্মকতা এবং ভ্রূণের পক্ষে ঝুঁকিপূর্ণ উচ্চতার কারণে তারা ১৯৯০ এর দশক পর্যন্ত ট্রান্সজ্যাজিনাল সোনোগ্রাফির পক্ষে বেশিরভাগ ক্ষেত্রে ফেলে দেওয়া হয়েছিল। ততক্ষণে ছোট ছোট যন্ত্র তৈরি করা হয়েছিল যা ভ্রূণের ঝুঁকি হ্রাস করে এবং চিকিত্সকের জন্য আরও ভাল ভিজ্যুয়াল সরবরাহ করে। এর ফলে বায়োপসির মতো অস্ত্রোপচারের হস্তক্ষেপের জন্য কৌশলগুলির বিকাশের অনুমতি দেওয়া হয়। ১৯৯৩ সাল নাগাদ, কুলেন, ঘিরার্ডিনি এবং রিসের মতো লেখকরা এই কৌশলটিকে "ফেনোস্কোপি" হিসাবে উল্লেখ করেছিলেন।
২০০০-এর দশক থেকে ন্যূনতম আক্রমণাত্মক সার্জিকাল ফেনোস্কোপির ক্ষেত্র বিকাশ অব্যাহত রয়েছে। মাইকেল বেলফোর্ট এবং রুবেন কুইন্টেরোর মতো চিকিত্সকরা টিউমারগুলি অপসারণ এবং জরায়ুর ভিতরে ভ্রূণের উপর স্পাইনা বিফিডা সংশোধন করার কৌশলটি ব্যবহার করেছেন।
অ-সার্জিকাল ফেনোস্কোপগুলি
ফেটোস্কোপি একটি অস্ত্রোপচার পদ্ধতি যা ফাইবার অপটিক ডিভাইস একটি নামক ব্যবহার জড়িত। পিনার্ড শিং এবং ডপলার ওয়েন্ডস সহ স্টেথোস্কোপের বিশেষ ফর্মগুলির ব্যবহার থেকে কিছুটা বিভ্রান্তি দেখা দিতে পারে যা ভ্রূণের হৃৎস্পন্দন (এফএইচআর) অডিট করে পর্যবেক্ষণ করতে পারে। এই অডিও ডায়াগনস্টিক সরঞ্জামগুলিকে "ফেনোস্কোপস" নামেও অভিহিত করা হয় তবে ফেটোস্কোপির সাথে সম্পর্কিত নয়।
বৈসাবি উৎসব
বাংলাদেশের পার্বত্য চট্টগ্রাম এলাকার প্রধান ৩টি ক্ষুদ্র নৃ-গোষ্ঠী সমাজের বর্ষ বরণ উৎসব। এটি তাদের প্রধান সামাজিক অনুষ্ঠানগুলোর একটি। এই উৎসবটি ত্রিপুরাদের কাছে বৈসুব, বৈসু বা বাইসু, মারমাদের কাছে সাংগ্রাই এবং চাকমা ও তঞ্চঙ্গ্যাদের কাছে বিজু নামে পরিচিত। বৈসাবী নামকরণও করা হয়েছে এই তিনটি উৎসবের প্রথম অক্ষর গুলো নিয়ে। বৈ শব্দটি ত্রিপুরাদের বৈসু থেকে, সা শব্দটি মারমাদের সাংগ্রাই থেকে এবং বি শব্দটি চাকমাদের বিজু থেকে। এই তিন শব্দের সম্মিলিত রূপ হলো 'বৈসাবি'।
বিজু
চাকমা ও তঞ্চঙ্গ্যাগণ এ উৎসবটি ৩দিন ধরে পালন করেন। এ ৩ দিন হল চৈত্রের শেষ ২দিন ও বৈশাখের প্রথম দিন। এর মাঝে চৈত্রের শেষ দিনটি এই উৎসবের মূল আকর্ষণ। এ দিন ঘরে ঘরে পাঁচ প্রকারের সবজি সহকারে বিশেষ খাদ্য পাঁচন রাঁধা হয়। তারা বিশ্বাস করেন এই পাঁচনের দৈব গুণাবলী আগত বছরের অসুস্থতা ও দুর্ভাগ্য দূর করবে। এদিন বিকেলে খেলা হয় ঐতিহ্যবাহী খেলা ঘিলা, বৌচি ইত্যাদি। তরুণীরা পানিতে ফুল ভাসিয়ে দেয়। বিজু উৎসবের এই ৩দিন কেউ কোনো জীবিত প্রাণী বধ করেন না।
সাংগ্রাই
মারমা উপজাতিরা বর্ষবরণের এই উৎসব কে পালন করেন সাংগ্রাই নামে। এ উৎসব চলে ৩দিন ধরে। মারমাগণ সবাই বুদ্ধের ছবি সহকারে নদীর তীরে যান এবং দুধ কিংবা চন্দন কাঠের জল দিয়ে এ ছবিটিকে স্নান করান। তারপর আবার এই ছবিটিকে আগের জায়গায় অর্থাৎ মন্দির বা বাসাবাড়িতে ফিরিয়ে নিয়ে যাওয়া হয়। মারমা সম্প্রদায় সেই আদিকাল থেকে অন্যান্য সম্প্রদায় থেকে ভিন্ন আঙ্গিকে পুরনো বছরের বিদায় এবং নতুন বছরের আগমনকে স্বাগত জানাতে বিভিন্ন অনুষ্ঠান পালন করে আসছে, যা মারমা ভাষায় সাংগ্রাই নামে পরিচিত। মূলত 'সাক্রাই' (সাল) শব্দ থেকেই 'সাংগ্রাই' শব্দ এসেছে বলে ধারণা করা হয়। যা বাংলাই 'সংক্রান্তি' বলে পরিচিত। মারমা সম্প্রদায়ের 'সাংগ্রাই জ্যা'র (মারমা বর্ষপঞ্জি) গঠনের মাধ্যমে সাংগ্রাইয়ের দিন ঠিক করা হয়ে থাকে। মাইংমা ১৩৫৯ খ্রিষ্টাব্দের আগে থেকেই এ 'সাক্রাই' বা সাল গণনা করা হয়, যা 'জ্যা সাক্রই' নামে পরিচিত।
সাংগ্রাইয়ের উৎপত্তি নিয়ে মারমা ভাষায় বিভিন্ন কল্পকাহিনী বিদ্যমান রয়েছে, যা এখনো মারমা বয়োজ্যেষ্ঠদের মুখে মুখে প্রচলিত। কবে থেকে মারমাদের সাংগ্রাই উদ্যাপন শুরু হয় এ ব্যাপারে সঠিক কোনো ইতিহাস এখনো পাওয়া যায়নি। সাংগ্রাই উৎসবটি মারমারা তিন দিনব্যাপী উদ্যাপন করে। সাংগ্রাইয়ের প্রথম দিনকে মারমা ভাষায় 'সাংগ্রাই আক্যা' বা 'পাইং দোয়াক' (সাংগ্রাইয়ের প্রথম দিন পুষ্প আহরণ)। দ্বিতীয় দিনকে 'সাংগ্রাই বাক্' (সাংগ্রাইয়ের দিন) এবং তৃতীয় দিনকে 'সাংগ্রাই আপ্যাইং' (সাংগ্রাই বিদায়) নামে পরিচিত। এই তিন দিন মারমারা নানা ধর্মীয় আচার-অনুষ্ঠান, খেলাধুলা, খাওয়া-দাওয়ার আয়োজন করে।
সাংগ্রাই আক্যা বা পাইং ছোয়ায় (সাংগ্রাইয়ের প্রথম দিন বা পুষ্প আহরণ)
এই দিনে আসন্ন পবিত্র সাংগ্রাইকে সামনে রেখে মারমারা নিজেদের বাড়ি, বাড়ির আঙিনা ও আশপাশের রাস্তা পরিষ্কার করে। এদিন মারমারা সবাই মিলে পবিত্র সূত্রাদি পাঠের মাধ্যমে বিহার পরিষ্কার করে থাকে।
সাংগ্রাই বাক্ (সাংগ্রাইয়ের দিন)
এই দিনে খুব ভোর থেকে গ্রামে গ্রামে মারমাদের মধ্যে নিজ নিজ উদ্যোগে পুষ্প আহরণের ধুম লাগে। এদিন যে যত বেশি পুষ্প আহরণ করে বুদ্ধের কাছে পুষ্পপূজা করতে পারবে সে তত বেশি পুণ্য অর্জন করবে বলে মারমাদের বিশ্বাস। সাংগ্রাইয়ের তিন দিনকে উপলক্ষ করে অনেকে বিহারে গিয়ে তিন দিনের জন্য অষ্টমশীল পালন করে উপাসনা করেন। আবার অনেকে এদিন খুব ভোরে বিহারে গিয়ে বুদ্ধকে উদ্দেশ্য করে 'অংরুং ছোইং' (ভিক্ষুদের সবার খাবার) দান করেন। বিহারে অবস্থানরত ভিক্ষুরা এদিন ধর্ম দেশনা দিয়ে থাকেন। দুপুর গড়ালে 'দোয়াইং' (ভিক্ষুদের দুপুরের খাবার)-এর দানানুষ্ঠান শুরু হয়। অতঃপর ভিক্ষুদের দোয়াইং গ্রহণ শেষ হলে বিকেলে 'নাইংসা' (সুগন্ধিকাব বিশেষ)-এর পানি, ডাবের পানি দিয়ে বুদ্ধ স্নান অনুষ্ঠানের আয়োজন করা হয়।
সাংগ্রাই আপ্যাইং (সাংগ্রাইয়ের বিদায়)
এই দিনটি মারমাদের কাছে নতুন বছরের শুরু বলে ধারণা করা হয়। এদিনেও পুষ্পপূজা, দোইংতা (আহার দান) করা হয়। এদিনে বিহারে আসা পুণ্যর্থীদের মধ্যে পিঠা বিতরণ করা হয়। গ্রামে গ্রামে প্রতিবেশীদের মধ্যে পিঠা বিনিময় করা হয়। একে অন্যের বাড়িতে গিয়ে পিঠা খাওয়ার ধুম পড়ে যায়। এদিন গ্রামে বয়োজ্যেষ্ঠদেরও পিঠা দান করা হয়।
বৈসু
বৈসু ত্রিপুরা সম্প্রদায়ের অন্যতম প্রধান উৎসব।চৈত্র মাসের শেষ দুইদিন এবং বৈশাখ মাসের প্রথম দিন এই তিনদিনব্যাপী এ উৎসব পালন করা হয়।ref>
ত্রিপুরা জনগোষ্ঠীর প্রধান উৎসব বৈসু । প্রথম দিনকে বলা হয় হারি বৈসু, দ্বিতীয় দিনকে বৈসুমা এবং তৃতীয় বা শেষ দিনটিকে বলা হয় বিসি কতাল। মূলত আগামী দিনের সুখ ও সমৃদ্ধির জন্য ঈশ্বরের কাছে প্রার্থনা করা হয়।
গণত্মক বা পাচন
বৈসাবি উৎসবে রান্না হয় মূলত উপজাতিদের প্রধান ও জনপ্রিয় খাবার 'গণত্মক বা পাচন' এ খাবার সবার ঘরে রান্না হয়। এর পাশাপাশি নানা ধরনের পিঠা, সেমাই, মুড়ি-চানাচুরসহ বিভিন্ন ধরনের ফলমূল ও ঠাণ্ডা পানীয়র আয়োজন করা হয়। মিশ্র শাকসবজি রান্না হয় মূলত ২৫ থেকে ৩০ ধরনের সবজির সংমিশ্রণে। তবে বর্তমানে পার্বত্য চট্টগ্রামে বনজঙ্গলের পরিমাণ কমে যাওয়ায় সবজির ধরনের পরিমাণও কমে যাচ্ছে।
পানি উৎসব
পানি উৎসবটি প্রতিটি এলাকাতেই কমবেশি জনপ্রিয়। এটিও বৈসাবী উৎসবেরই একটি অংশ। এ উৎসবে উপজাতিরা সবাই সবার দিকে পানি ছুঁড়ে উল্লাসে মেতে ওঠেন যেন গত বছরের সকল দুঃখ, পাপ ধুয়ে যায়। এর আগে অনুষ্ঠিত হয় জলপূজা। এর মাধ্যমে পরস্পরের বন্ধন দৃঢ় হয়। তা ছাড়া মারমা যুবকরা তাদের পছন্দের মানুষটির গায়ে পানি ছিটানোর মাধ্যমে সবার সামনে ভালোবাসা প্রকাশ করে। ভালোবাসার এমন বর্ণাঢ্য উচ্ছ্বাস, এমন বর্ণাঢ্য অনুভূতি আর কোন 'গান্ধর্ব্য' শুধু বৈসাবিতেই সম্ভব।
মালদ্বীপে কোভিড-১৯ এর বৈশ্বিক মহামারী
মালদ্বীপে করোনাভাইরাস জনিত মহামারীর সূত্রপাত ঘটে একজন ইতালীয় পর্যটকের মাধ্যমে; যিনি কুরেদু রিসোর্ট অ্যান্ড স্পা'তে ছুটি কাটিয়ে আবার ইতালিতে ফিরে যান। ২০২০ সালের ৭ মার্চ হেলথ প্রোটেকশন এজেন্সি অব মালদ্বীপ সর্বপ্রথম দুজন করোনাভাইরাসে আক্রান্ত রোগী শনাক্ত করে। উভয়েই ছিলেন উক্ত রিসোর্টের কর্মচারী। এ ঘটনায় দ্বীপে আটকা পড়া বেশ কয়েকজন পর্যটককে নিয়ে হোটেলটি লক ডাউন করে দেওয়া হয়।
ভ্রমণ নিষেধাজ্ঞা
হেল্থ প্রোটেকশন এজেন্সি অব মালদ্বীপের (এইচপিএ) নির্দেশনা অনুযায়ী মালদ্বীপের সরকার ও পর্যটন মন্ত্রণালয় দেশটিতে করোনাভাইরাসের সংক্রমণ ঠেকাতে নিম্নলিখিত দেশগুলোর উপর অস্থায়ী ভ্রমণ নিষেধাজ্ঞা আরোপ করেছে।
গিনেস বিশ্ব রেকর্ড
right|250px|thumb|বিশ্ব রেকর্ডরত অবস্থায় [[সুরেশ জোয়াকিম।]]
গিনেস বিশ্ব রেকর্ড (Guiness World Records) যা ২০০০ সাল থেকে গিনেস বুক অফ ওয়ার্ল্ড রেকর্ডস নামে পরিচিত। এটি একটি বার্ষিক প্রকাশনাবিশেষ। এতে বিশ্বের যাবতীয় রেকর্ডসমূহ নথিবদ্ধ থাকে।
সূচনা
১৭৫৯ সালে আর্থার গিনেস ডাবলিনের সেন্ট জেমস্‌ গেট নামক স্থানে গিনেস ব্রিউরি নামক একটি প্রতিষ্ঠান তৈরি করেন।
বৃহৎ গলদা-চিংড়ি
পৃথিবীর সবচেয়ে বড় গলদা-চিংড়ি পাওয়া গেছে কানাডার নোভা স্কোটিয়ায়। এটি ওজনের।
দূরত্বে বুমেরাং নিক্ষেপ
১,৪০১.৫ ফুট বা ৪২৭.২ মিটার দূরত্বে বুমেরাং নিক্ষেপের ঘটনা ঘটেছে। ডেভিড সুমি নামীয় ব্যক্তি ১৫ মার্চ, ২০০৫ সালে অস্ট্রেলিয়ার মুরারি রিক্রিয়েশন গ্রাউন্ডে বুমেরাং নিক্ষেপ করে দূরত্বে গিনেস বিশ্ব রেকর্ড গড়েন। এর মাধ্যমে তিনি ১৪ জুলাই, ২০০৩ সালে স্যান ফ্রান্সিসকো'র ফোর্ট ফানস্টোনে ইরিন হেমিংসের নিক্ষেপ করা পূর্বতন রেকর্ডটি ভেঙ্গে ফেলেন। ঐ সময় ইরিন ১,৩৩৩ ফুট (৪০৬.৩ মিটার) দূরত্বে এরোবি বা গোলাকার বুমেরাং নিক্ষেপ করেছিলেন।
গিনেস রেকর্ডে বাংলাদেশ
‘আমার সোনার বাংলা, আমি তোমায় ভালোবাসি।’ বাঙালির দেশপ্রেমের অনন্য এক নজির দেখল সারা বিশ্ব। পাশাপাশি লাখো কণ্ঠে জাতীয় সঙ্গীত গাওয়ার বিশ্বরেকর্ড গড়ল বাংলাদেশ। সংস্কৃতি মন্ত্রণালয়ের উদ্যোগে এবং বাংলাদেশ সেনাবাহিনীর সার্বিক সহযোগিতা ও তত্ত্বাবধানে ওই কর্মসূচিটির আয়োজন করা হয়েছিল। পৃথিবীর সবচেয়ে বেশি রিকশা চলাচল করে ঢাকায়। ১৫ মিলিয়ন মানুষের শহর ঢাকার যাতায়াতের মোট ৪০ শতাংশ রিকশাকেন্দ্রিক। রাজধানী ঢাকায় পাঁচ লক্ষাধিক রিকশা চলাচল করে। পরিবেশবান্ধব এই বাহন ঢাকার প্রতিবন্ধী, নারী ও শিশুদের যাতায়াতের প্রধান মাধ্যম। এমন তথ্য লিপিবদ্ধ হয়েছে গিনেস বুক অব ওয়ার্ল্ড রেকর্ডসের ২০১৫ সালের প্রকাশনায়। ওয়ার্ক ফর এ বেটার বাংলাদেশের মিডিয়া অ্যাডভোকেসি অফিসার সৈয়দ সাইফুল আলমের একটি ব্লগ পড়ে তার সঙ্গে যোগাযোগ করে গিনেস কর্তৃপক্ষ। সৈয়দ সাইফুল আলম বিভিন্ন প্রতিষ্ঠান থেকে ঢাকার রিকশার তথ্য প্রদান করেন। তার হাত ধরেই বাংলাদেশের খাতায় যুক্ত হলো আরো একটি বিশ্বরেকর্ড।
আওজাই স্কুল
আওজাই স্কুল (الأوزاعي) ৮ম শতাব্দীতে সুন্নি ইসলামের মধ্যে ফিকাহ, ইসলামী আইনশাস্ত্র বা ধর্মীয় আইনের একটি স্কুল ছিল। এর ইমাম ছিলেন আবদ আল-রহমান আল-আওজাই ।
মাগরেব ও আল-আন্দালুসে
উমাইয়াদের বিজয় এবং বারবার বিদ্রোহের পর থেকে, মরক্কো এবং পশ্চিম আলজেরিয়া শাসক রাজবংশ যেমন মাগরাওয়া, তৌদঘার আমিরাত এবং ইবাদি রুস্তমিদ রাজবংশ দ্বারা গৃহীত খারিজি স্কুলগুলি অনুসরণ করে। তিউনিসিয়া এবং আল-আন্দালুস বাদে, মালিকি স্কুলটি শুধুমাত্র আলমোরাভিড রাজবংশের উত্থানের পরে এই অঞ্চলে প্রতিষ্ঠিত হয়েছিল।
তারপর আল-হাকাম প্রথমের শাসনামলে, মালিক ইবনে আনাস এবং আল-মদীনাবাসীর মতামত অনুসারে সরকারী ফতোয়াগুলি প্রদান ও পরিবর্তন করা হয়েছিল। এটি আল-হাকামের মতামত এবং পছন্দের কারণে হয়েছিল, যা তিনি কিছু রাজনৈতিক সুবিধার কারণে দেখেছিলেন। বেশিরভাগই মনে করেন যে এটি আল-আন্দালুসের আলেমদের মদিনায় ভ্রমণের কারণে হয়েছিল, তারপর যখন তারা ফিরে আসেন তারা মালিকের শ্রেষ্ঠত্ব, তার বিস্তৃত জ্ঞান এবং মহান স্থানের কথা বলেন, তাই তারা তাকে সম্মান করেন এবং তার মাযহাবকে অগ্রাধিকার দেন। অন্যরা বলেন যে ইমাম মালিক আল-আন্দালুসের কিছু লোককে তাদের অঞ্চলের শাসন সম্পর্কে জিজ্ঞাসা করেছিলেন এবং তারা তার কাছে এটি বর্ণনা করেছিলেন এবং মালিক এতে খুব খুশি হয়েছিল কারণ সেই সময়ে আব্বাসীয়রা এমনভাবে শাসন করেনি যা সম্মত ছিল। সুতরাং, ইমাম মালেক সেই ব্যক্তিকে বললেন যে তাকে বলেছিল, 'আমরা আল্লাহর কাছে প্রার্থনা করি যেন তিনি আমাদের পবিত্র সীমানাকে আপনার শাসন দ্বারা আলোকিত করেন।' এটি আল-আন্দালুসের শাসকের কাছে প্রেরণ করা হয়েছিল, যিনি ইতিমধ্যেই মালিকের জ্ঞান, শ্রেষ্ঠত্ব এবং তাকওয়া সম্পর্কে জানতেন; তাই তিনি জনগণকে তার মাযহাব গ্রহণ করার জন্য নেতৃত্ব দেন এবং আল-আওযাইয়ের মাযহাব ত্যাগ করার নির্দেশ দেন। পরবর্তীতে, মরক্কো এবং পশ্চিমের রাজারা একমত হন যে শুধুমাত্র ইবনুল কাসিম আল-উতাকি (মালিকের একজন বিখ্যাত ছাত্র) এর পছন্দ অনুযায়ী নিয়ম ও কাজ হওয়া উচিত।  <sup class="noprint Inline-Template" style="white-space:nowrap;">]
সিরিয়ায়
সিরিয়ায়, আল-আওজাইয়ের মাযহাব দশম শতাব্দী পর্যন্ত চিন্তার প্রধান মাযহাব ছিল, যখন শাফিয়ী মাযহাবের আবু জারাহ মুহাম্মদ ইবনে উসমান দামেস্কের বিচারক নিযুক্ত হন। আবু জারাহ মুখতাসার আল-মুজানি (শাফিয়ি ফিকহের মূল বিষয়) বইটি মুখস্থ করা যেকোনো ছাত্রকে ১০০ দিনার পুরস্কার দেওয়ার অনুশীলন শুরু করেছিলেন। স্বাভাবিকভাবেই, এই অনুশীলনের ফলে সিরিয়ায় শাফেয়ী মাযহাব দ্রুত ছড়িয়ে পড়ে, যতক্ষণ না আল-আওজাইয়ের কোনো অনুসারী ১১ শতক পর্যন্ত অবশিষ্ট ছিল না। দ্বিতীয় কারণটি ছিল কারণ তিনি তার প্রধান ছাত্র আম্মার ইবনে সাইফকে তার সমস্ত কাজ ধ্বংস ও পুড়িয়ে ফেলার নির্দেশ দিয়েছিলেন।
জুন ২০১৭ পার্বত্য চট্টগ্রামে ভূমিধস
তিন দিনের প্রবল বর্ষণের ফলে ১২ জুন ২০১৭ সোমবার মধ্যরাত ও ১৩ জুন ২০১৭ মঙ্গলবার ভোরে বাংলাদেশের চট্টগ্রাম এবং তিন পার্বত্য জেলা রাঙামাটি, বান্দরবান ও খাগড়াছড়ির বিভিন্ন স্থানে ১৫৬ জন মানুষ মারা যায়।  এবং সব মিলিয়ে ১৫২ মানুষ প্রাণ হারায়। আহত হয় কয়েক শতাধিক মানুষ। বৈরী আবহাওয়ায় বিদ্যুৎ এবং যোগাযোগব্যবস্থা বিচ্ছিন্ন হয়ে পড়ায় উদ্ধার কর্মীদের পক্ষে আটকেপড়া মানুষদের উদ্ধার করা কঠিন হয়ে পড়ে। আটকেপড়া এবং নিখোঁজদের সন্ধানে সেনাবাহিনী, ফায়ার সার্ভিসের কর্মী ও স্থানীয় লোকজন সম্মিলিতভাবে উদ্ধারকাজ পরিচালনা করে। পুরো এলাকার যোগাযোগব্যবস্থা বিচ্ছিন্ন হয়ে পড়ে। প্রচণ্ড বৃষ্টিতে উদ্ধার কার্যক্রম ব্যাহত হয়। রিয়াজ আহমেদ, বাংলাদেশ দুর্যোগ ব্যবস্থাপনা বিভাগের প্রধান, বলেন যে দেশের ইতিহাসে এই ভূমিধ্বস সবথেকে মারাত্মক ছিল।
দুর্যোগের কারণ
thumb| ১২ জুন, সকাল থেকে ৩৪৩ মিলিমিটার (১৩.৫ ইঞ্চি) করে ২৪ ঘণ্টাব্যাপী বৃষ্টিপাতের কারণে এই ভূমিধ্বস সংগঠিত হয়। মৌসুমি জলবায়ু এবং নিম্নভূমির জন্য বঙ্গোপসাগর থেকে ঢাকা এবং চট্টগ্রামসহ বাংলাদেশের বিভিন্ন জায়গায় ভারী বৃষ্টিপাত হয়। এই মৌসুমি জলবায়ুর কারণে প্রায় বন্যা দেখা দেয় এবং বাংলাদেশের দক্ষিণ দিকের পাহাড়গুলোতে ভূমিধ্বস হয়ে থাকে।
বনউজাড়করণের কারণেও ধ্বংস সাধন হয়। নির্বিচারে কেটে বসতি স্থাপন এবং বন-জঙ্গল ও গাছ উজাড়ের কারণেই চট্টগ্রাম ও পার্বত্য চট্টগ্রাম অঞ্চলে পাহাড় ধসের ঘটনা ঘটছে বলে মন্তব্য করেন ঢাকা বিশ্ববিদ্যালয় ও চট্টগ্রাম বিশ্ববিদ্যালয়ের মাটি এবং দুর্যোগ বিশেষজ্ঞরা। উপজাতি নেতা, বিজয় গিরি চাকমা চ্যানেল নিউজএশিয়াকে জানান যে গাছ কাটার কারণে অনেক টিলার উপরিস্থ এলাকা একদম ক্ষয় হয়ে পড়েছে, তিনি আরো বলেন এ ধরনের ভূমিধ্বস এর আগে তিনি দেখেননি।
দ্বিতীয় বিষয় ছিল ভুমি, যেখানে প্রান্তিক এলাকাগুলোতে গরীব লোকজনকে জোড় করে কম ভাঁড়ায় থাকতে বাধ্য করা হয়। বান্দরবান সরকারি প্রশাসক দিলিপ কুমার বণিক প্রেস বিজ্ঞপ্তিতে বলেন যে অনেক মানুষ সরকারি সতর্কবার্তা থাকা সত্ত্বেও পাহাড়ি ঢালু ভূমিতে ঘর বাঁধে। কক্সবাজার এলাকায়, সরকারি বর্ণনায় ৩,০০,০০০ লোকের ভূমিধ্বস-প্রবণ পাহাড়ে বসবাস রয়েছে। নির্বাহী ম্যাজিস্ট্রেট সাইফুল ইসলাম বিডিনিউজ টোয়েন্টিফোর ডটকম কে বলেন, জেলা প্রশাসক ঝুঁকিপূর্ণ বাড়িঘরের তালিকা প্রণয়নে সরকারি অধ্যাদেশ জারি করেন, এবং তাদেরকে পুনর্বাসন করতে আলোচনা করেন।
বর্ণনা
পাহাড়ধসে রাঙামাটিতে সবচেয়ে বেশি প্রাণহানির ঘটনা ঘটেছ। মঙ্গলবার ভোর পাঁচটা থেকে রাঙামাটি শহরের বিভিন্ন এলাকায় পাহাড়ধস শুরু হয়। বেলা ১১টা পর্যন্ত ছয় ঘণ্টায় শহরের ভেদভেদি, রাঙ্গাপানি, যুব উন্নয়ন, টিভি স্টেশন, রেডিও স্টেশন, রিজার্ভ বাজার, মোনঘর, শিমুলতলি ও তবলছড়ি এলাকায় পাহাড়ধসের ঘটনা ঘটে।
উদ্ধার অভিযান
১২ জুন সোমবার রাত থেকে রাঙামাটি, বান্দরবান, খাগড়াছড়ি, চট্টগ্রাম ও কক্সবাজারের বিভিন্ন স্থানে পাহাড়ি ঢল ও ভূমিধসে ব্যাপক ক্ষয়ক্ষতির প্রেক্ষাপটে উদ্ধার অভিযান শুরু করে দমকল বাহিনী, সেনাবাহিনী, পুলিশ, জেলা প্রশাসন, সড়ক ও জনপথ বিভাগ এবং বিদ্যুৎ বিভাগের কর্মীরা।
১৩ জুন ভোরে রাঙামাটির মানিকছড়িতে একটি পাহাড় ধ্বসে মাটি ও গাছ পড়ে চট্টগ্রাম-রাঙামাটি মহাসড়ক বন্ধ হয়ে যায়। তাৎক্ষণিকভাবে রাঙামাটি আঞ্চলিক সদরের নির্দেশে মানিকছড়ি সেনাবাহিনী ক্যাম্প থেকে সেনাবাহিনীর একটি দল সেখানে যায়। তারা সড়কে যান চলাচল স্বাভাবিক করতে উদ্ধারকাজ শুরু করেন। উদ্ধারকাজ চলার সময় বেলা ১১টার দিকে পাহাড়ের একটি বড় অংশ উদ্ধারকারীদের ওপর ধসে পড়লে তারা মূল সড়ক থেকে ৩০ ফুট নিচে পড়ে যান। পরে একই ক্যাম্প থেকে আরও একটি উদ্ধারকারী দল এসে দুই সেনা কর্মকর্তাসহ চার সেনাসদস্যকে নিহত এবং ১০ সেনাসদস্যকে আহত অবস্থায় উদ্ধার করেন।
এই উদ্ধার অভিযান চলাকালে সেনাবাহিনীর দুই কর্মকর্তা ও দুই সৈনিকের মৃত্যু ঘটে। পাহাড়ধসে বন্ধ হয়ে যাওয়া রাঙামাটি-চট্টগ্রাম সড়ক চালু করতে গিয়ে প্রাণ হারান তারা।
১৬ জুন শুক্রবার বিকালে রাঙামাটির জেলা প্রশাসক মোহাম্মদ মানজারুল এক সংবাদ সম্মেলনে উদ্ধার অভিযানের সমাপ্তি ঘোষণা করেন। দুর্যোগ ব্যবস্থপনা ও ত্রাণ মন্ত্রণালয় ১৫৬ জনের মৃত্যুর কথা নিশ্চিত করে। রাঙামাটিতে ১১০ জন, চট্টগ্রামে ২৩ জন, বান্দরবানে ছয়জন, কক্সবাজারের দুইজন ও খাগড়াছড়িতে এক জনের প্রাণহানি হয়। এ ছাড়া চট্টগ্রামে ঢলে ভেসে গিয়ে, গাছ ও দেয়ালচাপায় এবং বজ্রপাতে মৃত্যু হয় আরও ১৪ জনের।
প্রতিক্রিয়া
ক্ষতিগ্রস্ত এলাকা পরিদর্শনে গিয়ে রাঙামাটিতে পাহাড়ধসের ঘটনায় ক্ষতিগ্রস্ত ব্যক্তিদের জন্য জরুরি মুহূর্তে ৫০ লাখ টাকা, ১০০ মেট্রিক টন চাল ও ৫০০ বান্ডিল টিন সহায়তা দেওয়ার ঘোষণা দেন সড়ক পরিবহন ও সেতুমন্ত্রী ওবায়দুল কাদের।
অতিমহাদেশ
ভূতত্ত্বে, একটি অতিমহাদেশ হল পৃথিবীর অধিকাংশ বা সমস্ত মহাদেশীয় ব্লক বা ক্র্যাটনের সমাবেশ যা একটি একক বৃহৎ স্থলভাগ তৈরি করে।  যাইহোক, কিছু পৃথিবী বিজ্ঞানীরা একটি ভিন্ন সংজ্ঞা ব্যবহার করেন, "পূর্বে বিচ্ছুরিত মহাদেশগুলির একটি গোষ্ঠী", যা ব্যাখ্যার জন্য জায়গা ছেড়ে দেয় এবং প্রাক-ক্যামব্রিয়ান সময়ে প্রয়োগ করা সহজ যদিও মহাদেশীয় ভূত্বকের অন্তত ৭৫% তখন বিদ্যমান ছিল। অন্যান্য গ্রুপিং থেকে অতিমহাদেশকে আলাদা করার সীমা হিসাবে প্রস্তাবিত।
ফুটসাল ক্লাব চ্যাম্পিয়নশিপ (ভারত)
ফুটসাল ক্লাব চ্যাম্পিয়নশিপ বা স্পনসরজনিত কারণে হিরো ফুটসাল ক্লাব চ্যাম্পিয়নশিপ হল সর্বভারতীয় ফুটবল ফেডারেশন পরিচালিত ভারতের ফুটসাল খেলার সর্বোচ্চ ক্লাব প্রতিযোগিতা। ২০২১ সালে ৫ নভেম্বর এটি নতুন দিল্লিতে শুরু হয়। এটি এশিয়ার সর্বোচ্চ ক্লাব ফুটসাল প্রতিযোগিতা এএফসি ফুটসাল ক্লাব চ্যাম্পিয়নশিপ-এর বাছাইপর্ব হিসেবেও সমান কার্যকর।
ইতিহাস
১০ ডিসেম্বর ২০১৯-এ সর্বভারতীয় ফুটবল ফেডারেশন ঘোষণা করে ২০২০ থেকে ভারতীয় ফুটবলের বার্ষিক ক্যালেন্ডারে ফুটসাল খেলা থাকবে।
এই ঘোষণা অনুযায়ী ইন্ডিয়ান সুপার লিগ, আই-লিগ ও রাজ্য স্তরের ফুটসাল প্রতিযোগিতার চ্যাম্পিয়ন দলগুলিকে প্রতিযোগিতায় অংশগ্রহণের আমন্ত্রণ জানানো হয়।
কিন্তু কোভিড-১৯ মহামারীর জন্য প্রতিযোগিতা স্থগিত হয়ে যায় ও ২০২১-এ অনুষ্ঠিত হয়।
প্রতিযোগিতার পদ্ধতি
প্রথম আসরে ১৬ টি দল অংশগ্রহণ করেছিল, যাদের চারটি গ্রুপে ভাগ করে দেওয়া হয়েছিল। একক রাউন্ড-রবিন খেলার পর প্রতিটি গ্রুপের প্রথম স্থানাধিকারী দল নকআউট পর্বে উত্তীর্ণ হওয়ার সুযোগ পায় এবং সেমিফাইনালে উত্তীর্ণ হয়। সেখান থেকে দুটি সেমিফাইনালে বিজয়ী দুই দল ফাইনাল খেলার সুযোগ পায় এবং ফাইনালে জয়ী দল ভারতের ফুটসাল চ্যাম্পিয়ন হিসেবে ভূষিত হয়।
দল
২০২১ মরসুমে নিম্নলিখিত দলগুলি অংশগ্রহণ করেছিল:
সম্প্রচার
২০২১-এর ৩ নভেম্বরে সর্বভারতীয় ফুটবল ফেডারেশন ঘোষণা করে যে ইউরোস্পোর্ট এই প্রতিযোগিতার প্রথম মরসুম সরাসরি সম্প্রচার করবে।
অষ্টপ্রহরী
অষ্টপ্রহরী একটি হিন্দু ধর্মীয় অনুষ্ঠান যা ৮টি প্রহরের জন্য সম্পাদিত হয়,  সম্মিলিতভাবে ভগবান কৃষ্ণের ভক্তিমূলক স্তুতিতে। ভক্তরা (হরে কৃষ্ণ হরে কৃষ্ণ প্রভু নিত্যানন্দ, হরে রাম হরে রাম শ্রীরাধে গোবিন্দ সহ) একটি নির্দিষ্ট স্থানে নির্দিষ্ট যন্ত্রের সাহায্যে নির্দিষ্ট দিনে কোনো বিরতি ছাড়াই অবিরাম চব্বিশ ঘণ্টা ধরে ভগবানের নাম জপ করে। এটি প্রধানত ভারতের ওড়িশা ও পশ্চিমবঙ্গ রাজ্যে সঞ্চালিত হয়।
অনুপলব্ধি
গুন্ডেবয়না রামমূর্তি যাদব
গুন্ডেবয়না রামমূর্তি যাদব (২৬ অক্টোবর ১৯৪৭ – ১১ অক্টোবর ২০১৯) একজন ভারতীয় রাজনীতিবিদ ছিলেন। তিনি অন্ধ্র প্রদেশ বিধানসভার একজন বিধায়ক ছিলেন।
রাজনৈতিক জীবন
গুন্ডেবয়না রামমূর্তি যাদব ১৯৯৪ সালে চালাকুর্থি বিধানসভা কেন্দ্র থেকে অন্ধ্র প্রদেশ বিধানসভার সদস্য হিসেবে নির্বাচিত হয়েছিলেন। নির্বাচনে তিনি ঐ বিধানসভা কেন্দ্রের তৎকালীন বিধায়ক কুন্ডুরু জানা রেড্ডিকে পরাজিত করেছিলেন। উল্লেখ্য, কুন্ডুরু জানা রেড্ডি পরবর্তীতে তেলেঙ্গানা রাজ্য গঠিত হবার পর তেলেঙ্গনা বিধানসভার প্রথম বিরোধীদলীয় নেতা হিসেবে দায়িত্ব পালন করেছিলেন। গুন্ডেবয়না রামমূর্তি যাদব তেলুগু দেশম পার্টির মনোনয়নে বিধায়ক হিসেবে নির্বাচিত হলেও পরবর্তীতে তিনি তেলঙ্গনা রাষ্ট্র সমিতিতে যোগদান করেছিলেন।
মৃত্যু
গুন্ডেবয়না রামমূর্তি যাদব ২০১৯ সালের ১১ অক্টোবর প্রয়াত হন।
সাব ফোকাস
নিকোলাস ডাউমা (জন্ম ১৩ এপ্রিল ১৯৮২), তার মঞ্চ নাম সাব ফোকাস দ্বারা বেশি পরিচিত, একজন ইংরেজ ডিজে, রেকর্ড প্রযোজক, গীতিকার, সঙ্গীতজ্ঞ ওশব্দ প্রকৌশলী। তিনি ২০০৩ সাল থেকে রেকর্ড প্রকাশ করছেন। ১২ অক্টোবর ২০০৯-এ, তিনি তার স্ব-শিরোনামযুক্ত প্রথম অ্যালবাম প্রকাশ করেন। ৩০ সেপ্টেম্বর ২০১৩-এ তিনি তার দ্বিতীয় অ্যালবাম টরাস প্রকাশ করেন। উইলকিনসনের সহযোগিতায় পোর্টাল শিরোনামের ডুউমার অ্যালবামটি ৯ অক্টোবর ২০২০-এ ক্যাসাব্লাঙ্কা রেকর্ডসের মাধ্যমে প্রকাশিত হয়েছিল।
রিওন কিং
রিওন ড্যান কিং (Reon King; জন্ম: ৬ অক্টোবর, ১৯৭৫) ডেমেরারার গুড ফরচুন এলাকায় জন্মগ্রহণকারী গায়ানীয় বংশোদ্ভূত সাবেক ওয়েস্ট ইন্ডিয়ান আন্তর্জাতিক ক্রিকেটার, রেফারি ও কোচ। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৮ থেকে ২০০৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা, ইংরেজ কাউন্টি ক্রিকেটে ডারহাম ও দক্ষিণ আফ্রিকান ক্রিকেটে নর্দার্নস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার ছিলেন। এছাড়াও, নিচেরসারিতে ডানহাতে ব্যাটিং করতেন রিওন কিং।
খেলোয়াড়ী জীবন
১৯৯৫-৯৬ মৌসুম থেকে ২০০৭ সাল পর্যন্ত রিওন কিংয়ের প্রথম-শ্রেণীর খেলোয়াড়ী জীবন চলমান ছিল।
গায়ানার পেসার হিসেবে তাকে অনেক সময় মাইকেল হোল্ডিংয়ের সাথে তুলনা করা হতো। ক্রিজে পৌঁছার পূর্বেই তার দৌঁড়ের গতি কমে যেতো। তাসত্ত্বেও, ১৯৯০-এর দশকে তাকে ওয়েস্ট ইন্ডিজের দ্রুততম বোলার হিসেবে বিবেচনা করা হতো।
সমগ্র খেলোয়াড়ী জীবনে ঊনিশটি টেস্ট ও পঞ্চাশটি একদিনের আন্তর্জাতিকে অংশগ্রহণ করেছেন রিওন কিং। ১৫ জানুয়ারি, ১৯৯৯ তারিখে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ৩ জুন, ২০০৫ তারিখে কিংস্টনে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।
১৯৯৯-২০০০ মৌসুমে সুন্দর খেলা প্রদর্শন করেন। জ্যামাইকায় অনুষ্ঠিত সফরকারী জিম্বাবুয়ের বিপক্ষে অনুষ্ঠিত টেস্টে নিজস্ব প্রথম পাঁচ-উইকেট লাভ করেন তিনি। দুই মাস পর পাকিস্তানের বিপক্ষে টানটান উত্তেজনাকর খেলায় জয়লাভে প্রভূতঃ ভূমিকা রাখেন। তিনি ও ফ্রাঙ্কলিন রোজ পাকিস্তানকে পরাজিত করেন এবং তাদেরকে কার্টলি অ্যামব্রোস ও কোর্টনি ওয়ালশের যোগ্য উত্তরসূরী হিসেবে বিবেচনা করা হতো। তবে, ২০০০ সালে ইংল্যান্ড সফরে তেমন কিছুই করতে পারেননি। কিং গোড়ালীর আঘাতে মাঠের বাইরে অবস্থান করতে বাধ্য হন।
উত্তর মেরু হ্রদ
প্রায় এক ফুট গভীর পুকুরটি সম্পূর্ণ বরফ থেকে গলে যাওয়া বিশুদ্ধ পানি নিয়ে গঠিত।
হ্রদটির নানাবিধ পরিবর্তন পর্যবেক্ষণের জন্য পুকুরের পাশে একটি ওয়েব ক্যামেরা স্থাপন করা হয়েছে। ক্যামেরাটি পোলার সায়েন্স সেন্টার দ্বারা নির্মিত।
২৬ জুলাই ২০১৩ সালের পরীক্ষণ অনুযায়ী হ্রদটির গভীরতা প্রায় ৪০ সেমি বলে অনুমান করা হয়।
বৈজ্ঞানিক সম্প্রদায়ের সদস্যরা এই ধরনের পানির উৎসের উৎপত্তি নিয়ে উদ্বিগ্ন নন। তারা বলেন যে এ ধরনের উৎস প্রায়শই সৃষ্টি হয়ে থাকে, এবং এদেরকে "গলিত পুকুর" বলে অভিহিত করা হয়।
লাভ আজ কাল
লাভ আজ কাল হল একটি ২০০৯ সালের ভারতীয় হিন্দি ভাষার প্রণয়ধর্মী হাস্যরসাত্মক নাট্য চলচ্চিত্র। এতে শ্রেষ্ঠাংশে অভিনয় করেছেন সাইফ আলি খান ও দীপিকা পাড়ুকোন এবং ঋষি কাপুর ও জিসেলি মন্তেইরো পার্শ্ব ভূমিকায় অভিনয় করেছেন। এছাড়া নীতু সিং-এর ক্ষণিক চরিত্রাভিনয় (২৫ বছরের দীর্ঘ বিরতির পর চলচ্চিত্রে একটি বিশেষ প্রত্যাবর্তন) রয়েছে। চলচ্চিত্রটি পরিচালনা করেছেন ইমতিয়াজ আলী এবং প্রযোজনা করেছেন সাইফ আলী খান ও দীনেশ বিজন । ফিল্মটি বিশুদ্ধ প্রেমের অনুভূতিকে চিত্রিত করেছে যা কখনই পরিবর্তিত হয় না, যদিও সময়ের সাথে সাথে একজনের আত্মাকে উপলব্ধি করার দৃষ্টিভঙ্গি পরিবর্তিত হয়েছে।
পটভূমি
জয় বর্ধন সিং এবং মীরা পন্ডিত লন্ডনে বসবাসকারী আধুনিক যুগের দম্পতি। তারা একে অপরের সাথে খুশি, কিন্তু একে অপরকে বেঁধে রাখতে বিশ্বাস করে না, তাই যখন ক্যারিয়ার ইঙ্গিত দেয় তখন তাদের পারস্পরিক বিচ্ছেদ হয় তবে বন্ধু থাকে। মীরা ভারতে যায়, যখন জয় লন্ডনে থাকে, সান ফ্রান্সিসকোতে ডাকার আশায়, যেখানে গোল্ডেন গেট ইনকর্পোরেটেড-এ কাজ করা তার স্বপ্নের কাজ। জয় জো নামে একটি সুইস মেয়েকে ডেট করতে শুরু করে, যখন মীরা তার বস বিক্রম জোশীর অনুভূতি ফিরিয়ে দেয়। দম্পতি বিশ্বাস করেন যে তারা এগিয়ে গেছে।
একই সাথে দৌড়ানো, কিন্তু অতীতে সেট করা বীর সিং পানেসারের গল্প। প্রেমের একজন মহান বিশ্বাসী, শিখ তার প্রেমের গল্প জয়ের কাছে বর্ণনা করে তাকে বোঝানোর চেষ্টা করে যেন মীরাকে তার জীবন থেকে যেতে না দেয়। তিনি ব্যাখ্যা করেছেন যে কীভাবে তিনি হারলিন কৌর নামে একটি মেয়ের জন্য পড়েছিলেন। জয় বীরকে উপহাস করে, যে হারলিনের সাথে কথা বলার আগেই তাকে বিয়ে করার প্রতিজ্ঞা করেছিল। কিন্তু, বীরের পীড়াপীড়িতে, তিনি মীরাকে ভারতে একটি আকস্মিক সফর দিতে রাজি হন। মীরা হতবাক, এবং দুজনেই একে অপরের সাথে সময় কাটানোর জন্য জো এবং বিক্রম উভয়কে মিথ্যা বলে। তারা বুঝতে পারে যে তারা এখনও একে অপরের কোম্পানিকে কতটা পছন্দ করে। জয় এবং জো ব্রেক আপ করে কারণ জয় গভীর অনুভূতির প্রতিদান দিতে অক্ষম যা জো চায়। যেদিন জয় চলে যাবে সেদিন বিক্রম মীরাকে প্রস্তাব দেয়। সে গোপনে জয়ের সাথে দেখা করে, যে তাকে বলে তার সিদ্ধান্ত নেওয়া উচিত। রাগান্বিত, মীরা তাকে তার জীবন ছেড়ে চলে যেতে বলে, অন্যথায় সে কখনই সত্যিকারভাবে এগিয়ে যেতে পারবে না। এর সমান্তরালে, আমরা দেখতে পাই যে হারলিন বীরকে বলেছে যে সে না বলেই বাগদান করেছে, এবং তাকে তাকে ছেড়ে যেতে হবে।
জয়কে সান ফ্রান্সিসকোতে তার স্বপ্নের চাকরিতে ডাকা হয় যেদিন মীরা বুঝতে পারে তার বিয়ে একটি ভুল। সে বিক্রমকে সত্য বলে এবং জয়কে ফোন করে, কিন্তু সে তাকে গোল্ডেন গেটের কথা বলে। বুঝতে পেরে সে সান ফ্রান্সিসকো যাচ্ছে, সে তাকে কিছুই বলে না। এদিকে, বীর হারলিনকে বিয়ে করার তার ইচ্ছার কথা ঘোষণা করে কিন্তু তার পরিবার তাকে খুব মারধর করে।
প্রযোজনা
২০০৮ সালের মে মাসে চলচ্চিত্রটির শুটিং শুরু হয় এবং পাতিয়ালা রেলওয়ে স্টেশন, লাল কেল্লা, পুরানা কিলা এবং দিল্লির রাস্তায় স্থান দৃশ্যধারণ করা হয়। লন্ডন, সান ফ্রান্সিসকো এবং কলকাতায় কিছু অংশের শুটিং হয়েছে। চলচ্চিত্রে গোল্ডেন গেট, ইনকর্পোরেটেড হিসেবে ব্যবহৃত ভবনটি আসলে সান জোসে সিটি হলের রোটুন্ডা। ২০০৯ সালের জানুয়ারি শুটিং শেষ হওয়ার পর পর্যন্ত ছবিটির নাম দেওয়া হয়নি।
প্রচারণা
চলচ্চিত্রটির প্রযোজকেরা ২০০৯ আইসিসি বিশ্ব টুয়েন্টি২০, শপার্স স্টপ এবং বাজাজ অ্যালিয়ানজ লাইফ ইন্স্যুরেন্সের সাথে প্রচারণা করতে সম্মত হন। প্রধান অভিনয়শিল্পীদের পরিধান করা পোশাকগুলো শপার্স স্টপে পাওয়া যায়। বাজাজ অ্যালিয়াঞ্জের সাথে বিশেষ মুহূর্তগুলো ভাগ করার জন্য একটি চুক্তি হয়, যেখানে চলচ্চিত্রটির অভিনেতা ও প্রযোজক সাইফ আলি খানের সাথে দেখা করার সুযোগ দেওয়া হয়। ২০০৯ সালের আইসিসি বিশ্ব টি-২০'র সাথে চুক্তি ছিল যে টুর্নামেন্ট শুরু হওয়ার আগে খান এবং পাডুকোন উভয়েই ইংল্যান্ডে থাকবেন, সাইফ ভারতীয় টেলিভিশনের জন্য ম্যাচগুলোর ধারাভাষ্য দিবেন বলে আশা করা হয়। লাভ আজ কালের ওয়ার্ল্ড টেলিভিশন প্রিমিয়ার ২০১০ সালে সনি টিভিতে প্রচারিত হয়।
সমালোচনামূলক প্রতিক্রিয়া
লাভ আজ কাল সমালোচকদের কাছ থেকে অত্যন্ত ইতিবাচক পর্যালোচনা পেয়েছে। বলিউড হাঙ্গামার তরণ আদর্শ ছবিটিকে 5 টির মধ্যে 4 স্টার দিয়ে বলেছেন, "সামগ্রিকভাবে, লাভ আজ কাল তরুণ এবং হৃদয়ে রোমান্টিকদের জন্য। অবশ্যই, এটি নিখুঁত নয়, তবে দুর্দান্ত পারফরম্যান্স, সুরেলা সঙ্গীত এবং আলোড়ন সৃষ্টিকারী আবেগময় মুহূর্তগুলি হেঁচকির জন্য ক্ষতিপূরণের চেয়ে বেশি।" টাইমস অফ ইন্ডিয়ার নিখাত কাজমি মুভিটিকে 5 এর স্কেলে 4 স্টার দিয়েছে, এই উপসংহারে যে "এর জেননাউ অনুভূতি এবং এর একদুম [sic] আধুনিক আবেদনের জন্য এটি দেখুন।" সিফির সোনিয়া চোপড়া মুভিটিকে 5 টির মধ্যে 3.5 স্টার দিয়েছেন, মন্তব্য করেছেন যে "লিল্টিং মিউজিক এবং চরিত্রগুলির সাথে আপনার পছন্দ হবে, ইমতিয়াজ আলী, সাম্প্রতিক সময়ের সবচেয়ে রোমান্টিক চলচ্চিত্রগুলির মধ্যে একটি নিয়ে এসেছেন৷ এটি আম জান্তার একটি প্রেমের গল্প, একটি সুস্বাদু সমসাময়িক প্রান্ত সহ। যাও তোমার তৃপ্তি নাও।" ইন্ডিয়ান এক্সপ্রেসের শুভ্রা গুপ্তা মুভিটিকে 5 এর স্কেলে 3 স্টার দিয়েছেন, উল্লেখ করেছেন যে "এমন একটি ফিল্মকে উষ্ণ না করা কঠিন যা এর মূলে, পছন্দযোগ্য। আমি শুধু চাই আমি এটা আরো পছন্দ করতে পারতাম।" ডিএনএ ইন্ডিয়ার অনিরুদ্ধ গুহ ফিল্মটিকে 5 টির মধ্যে 3 স্টার দিয়েছেন, লিখেছেন যে "যদিও লাভ আজ কাল আপনার প্রত্যাশার মতো ফিল্ম নাও হতে পারে, তবে এটি আপনাকে হতাশও করে না। খুব বেশি প্রত্যাশা ছাড়াই এটি দেখুন এবং আপনি হাসিমুখে ফিরে আসবেন। এবং আপনি যদি কাউকে কিছু সময়ের জন্য জিজ্ঞাসা করতে চান তবে এই চলচ্চিত্রটি নিখুঁত আইস-ব্রেকার।" রেডিফের রাজা সেন মুভিটিকে 5 এর স্কেলে 2.5 স্টার দিয়েছেন, এই বলে যে " লাভ আজ কাল একটি নিরীহ, দেখার যোগ্য চলচ্চিত্র - দুঃখজনক কারণ এটি সত্যিই বিশেষ হতে পারত। প্রথমার্ধে এটির মুহূর্ত রয়েছে, যখন দ্বিতীয়ার্ধটি একটি অতি-মেলোড্রামাটিক ড্র্যাগ।" সিএনএন-আইবিএন- এর রাজীব মাসান্দ মুভিটিকে 5 টির মধ্যে 2 স্টার দিয়েছে, নির্দেশ করে যে "চলচ্চিত্রটি, শেষ পর্যন্ত, সাধারণ জিনিস, দেখার যোগ্য কিন্তু পরিচালকের পূর্ববর্তী প্রচেষ্টার মতো কখনও স্মরণীয় নয়, দূর-উন্নত সোচা না থা (2005) এবং জ্যাব উই মেট (2007)। আমি লাভ আজ কালের জন্য পাঁচটির মধ্যে দুটি এবং গড় রেটিং নিয়ে যাচ্ছি। এটা সেই মোটা আমের মতো যেটা আপনি কামড়াচ্ছেন শুধুমাত্র আবিষ্কার করার জন্য যে এটা এখনো পাকেনি। তবুও তীক্ষ্ণ সংলাপ এবং কিছু চতুর হাস্যরসের জন্য এটি দেখুন।"
বক্স অফিস
লাভ আজ কাল inr 428700000 এর প্রথম সপ্তাহে। এবং inr 164000000  এর দ্বিতীয় সপ্তাহে। লাভ আজ কাল inr 665000000  ভারতে। এটি বক্স অফিস ইন্ডিয়ার দ্বারা হিট হিসাবে ঘোষণা করা হয়, inr 892000000  করে । ছবিটি ₹1.19 আয় করেছে বিশ্বব্যাপী বিলিয়ন এবং এটি বছরের সর্বোচ্চ আয়কারী চলচ্চিত্রগুলির মধ্যে একটি।